En **desentralisert kryptovalutabørs** (også kjent som **desentralisert kryptobørs**, **desentralisert børs** eller **DEX**) en type kryptovalutabørs som gjør det mulig for direkte peer-to-peer kryptovalutatransaksjoner å foregå sikkert på internettet uten behov for en mellommann.

Oversikt
--------

I transaksjoner som gjøres gjennom desentraliserte børser, erstattes de typiske tredjepartsenhetene som normalt vil føre tilsyn med sikkerheten og overføringen av eiendeler (f.eks. banker, aksjemeglere, nettbaserte betalingsystemer, offentlige institusjoner, etc.) med en blokkjede eller distribuert hovedbok. Noen vanlige operasjonsmetoder inkluderer bruk av smart kontrakter, selv om mange andre variasjoner er mulige og med ulik grad av desentralisering.

Fordi tradere på en desentralisert børs ofte ikke trenger å overføre sine eiendeler til børsen før de utfører en handel, reduserer desentraliserte børser risikoen for tyveri fra hacking av børser, men likviditetstilbydere trenger å overføre tokens til desentraliserte børser. Desentraliserte børser kan også forhindre prismanipulasjon eller falskt handelsvolum gjennom fiktive handler, og er mer anonyme enn børser som implementerer "Kjenn din kunde" (KYC).

Ulemper
-------

På grunn av mangel på KYC-prosess, og ingen måte å tilbakestille en transaksjon, taper brukere midlene sine hvis de noen gang blir hacket for passordene eller private nøkler.

Det er noen tegn på at desentraliserte børser har lidd av lave handelsvolum og markedslikviditet. 0x-prosjektet, en protokoll for å bygge desentraliserte børser med utskiftbar likviditet, forsøker å løse dette problemet.

Grader av desentralisering
--------------------------

En desentralisert børs kan fortsatt ha sentraliserte komponenter, der en viss kontroll over børsen fortsatt er i hendene på en sentral myndighet. Et eksempel er IDEX, som blokkerer New York State-brukere fra å legge inn bestillinger på plattformen.

I juli 2018 ble den desentraliserte børsen Bancor angivelig hacket og led et kryptovalutatap tilsvarende 23,5 millioner dollar, før midlene ble fryst. På Twitter påpekte blant andre Charlie Lee, grunnleggeren av Litecoin, at det var et paradoks at nettopp Bancor reagerte ved å iverksette tiltak som tilsvarte dem en sentralisert børs ville ha truffet.

Aktører som driver desentraliserte børser kan bli straffeforfulgt av offentlige myndigheter. Et eksempel er grunnleggeren av EtherDelta, som i november 2018 ble stilt for retten av U.S. Securities and Exchange Commission tiltalt for å ha drevet en uregistrert verdipapirbørs.

Uniswap, som er bygget på Ethereum-blokkjeden, har det største handelsvolumet av noen desentralisert børs. De lanserte versjon 3.0 til Ethereums hovednett 5. mai 2021.

Referanser
----------

1. ↑  Wong, Joon Ian. «Coinbase bought a "decentralized" crypto exchange. How does that work?». *Quartz* **(engelsk)**. Besøkt 31. desember 2021.
2. ↑  «This 31-Year-Old Is Trying to Revolutionize Cryptocurrency Trading». *Bloomberg*. Besøkt 31. desember 2021.
3. ↑  S, Dr Tim; le (9. september 2018). «Big investment in cryptocurrency startup Altcoin.io». *Digital Journal* **(engelsk)**. Besøkt 31. desember 2021.
4. ↑  Castellanos, Sara (6. mars 2018). «Alexis Ohanian’s VC Firm Invests in Crypto Trading Platform». *Wall Street Journal* **(engelsk)**. ISSN 0099-9660. Besøkt 31. desember 2021.
5. ↑  «Bloomberg - Record Crypto Heist Raises the Appeal of a New Type of Exchange». *Bloomberg*. Besøkt 31. desember 2021.
6. ↑  Jeong, Steven Russolillo and Eun-Young (16. juli 2018). «Cryptocurrency Exchanges Are Getting Hacked Because It’s Easy». *Wall Street Journal* **(engelsk)**. ISSN 0099-9660. Besøkt 31. desember 2021.
7. ↑  «0x lets any app be the Craigslist of cryptocurrency». *TechCrunch* **(engelsk)**. Besøkt 31. desember 2021.
8. ↑  «\*\*\*Notice: #IDEX will begin blocking new orders from users with New York State IP addresses on Thursday, October 25th (6pm UTC). Cancels and withdrawals will remain active.». *Twitter*. IDEX. 24. oktober 2018. Besøkt 31. desember 2021.
9. ↑  Osborne, Charlie. «Another hack rocks cryptocurrency trading: Bancor loses $13.5 million». *ZDNet* **(engelsk)**. Besøkt 31. desember 2021.
10. ↑  «The crypto world’s latest hack sees Bancor lose $23.5M». *TechCrunch* **(engelsk)**. 10. juli 2018. Besøkt 31. desember 2021. «Critics on Twitter, including Litecoin creator Charlie Lee pointed, out that the irony that Bancor, which claims to be decentralized, responded to the hack with strategies aligned to a centralized system.»
11. ↑  «SEC, EtherDelta founder settle charges over operating unregistered exchange». *Reuters* **(engelsk)**. 8. november 2018. Besøkt 31. desember 2021. «The U.S. Securities and Exchange Commission (SEC) said on Thursday it settled charges against Zachary Coburn, the founder of cryptocurrency token trading platform EtherDelta, over operating an unregistered securities exchange.»
12. ↑  «Uniswap Shines on Top-10 Crypto Leaderboard With Double-Digit Gains». *finance.yahoo.com* **(engelsk)**. Yahoo! Finance. 25. mai 2021. Besøkt 31. desember 2021.